# **DECIZIA ETAPEI DE ÎNCADRARE**

## Nr. număr din zz.ll.aaaa

Draft

Ca urmare a solicitării de emitere a acordului de mediu adresate de **CONTINENTAL AUTOMOTIVE SYSTEMS**, cu sediul în Str. Salzburg, Nr. 8, Sibiu , Judetul Sibiu, , înregistrată la APM Sibiu cu nr. 23812/13.12.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.05.2017 că proiectul **Construire clădire de laboratoare testare** propus a fi amplasat în municipiul **Sibiu** str. **Salzburg** nr. **8**, jud. Sibiu, **nu se supune evaluării impactului asupra** **mediului şi nu se** **supune evaluării adecvate**.

Justificarea prezentei decizii:

I. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele**:

a) proiectul se încadrează în prevederile Hotărârii Guvernului nr. 445/2009, anexa nr.2, pct. 13 lit. a)

**1**. **Caracteristicile proiectului**

a) mărimea proiectului – amplasamentul este situat în intravilanul municipiului Sibiu şi are o suprafaţă totală de 220.184 mp, conform Certificatului de Urbanism nr. 2622/17.11.2016, emis de Primăria Municipiului Sibiu. Ȋn prezent, terenul pe care urmează să se construiască investiţia este proprietate privată şi are folosinţa actuală – teren + construcţii administrative şi social culturale. Destinaţia stabilită prin PUG Sibiu este zonă de activităţi economice cu caracter terţiar (S+P+3+M / S+P+3+R / S+D+P+2+M / S+D+P+2+R).

Prin prezentul proiect se doreşte construirea, ȋn cadrul platformei industriale SC Continental Automotive Systems, a unui laborator de testare echipamente auto.

Acesta va fi utilat cu echipamente specifice, necesare pentru desfăşurarea următoarelor activităţi:

* Laborator ESS 001 - Teste distructive şi non-distructive asupra suspensiei pneumatice pentru vehicule. Depozitare provizorie. Inspecţie vizuala. Mentenanţă a echipamentelor;
* Laborator ESS 006 - Testarea presiunii maxime, a caracteristicii şi a asperităţii. Depozitare provizorie subansamble testate. Analiză rezultate. Mentenanţă a echipamentelor;
* Laborator ESS 003 - Pregătirea testelor desfăşurate ȋn ESS 001 şi ESS 006. Operaţiuni de montaj simple. Depozitare temporară;
* Laborator ESS 004 - Monitorizare computerizată a testelor ȋn lucru. Ȋncărcare programe teste şi control semnale a tuturor (12) unităţilor de testare;
* Laborator ESS 002 - Mentenanţă pompe hidraulice;
* Laborator CAirS PV (Continental Air Supply Sistem - Product Validation) - Teste de anduranţă Teste de funcţionalitate;Teste de etanşeitate.

Suprafaţa popusă a fi construită va fi de 1278,00 mp iar suprafaţa desfăşurată 1955, 70 mp. Regimul de ȋnălţime va fi P+1 din care parterul 1176.86 mp iar etajul 818.31 mp.

Terenul studiat este ȋn prezent liber de sarcini, nu există construcţii.Necesitatea realizării acestei investiţii derivă din interesele societăţii , ȋn vederea extinderii activităţilor pentru obţinerea unor produse cât mai fiabile.

Clădirea propusă reprezintă un centru de teste distructive şi non-distructive asupra suspensiei pneumatice pentru vehicule.

Investiţia se va racorda la reţelele utilitare ale municipiului Sibiu. Alimentarea cu apă se va realiza din reţeaua existentă pe amplasament. Pentru funcţionarea ȋn condiţii optime de debit şi presiune a consumatorilor din clădire s-a prevăzut o staţie de ridicare a presiunii (staţie de hidrofor).

Distribuţia de apă se ȋmparte ȋn alimentarea consumatorilor tehnologici şi respectiv alimentarea consumatorilor menajeri. O parte din consumatorii tehnologici sunt reprezentaţi de agragatele de ȋncălzire / răcire utilizaţi pentru climatizare, aceştia fiind alimentaţi cu apa procesată printr-o staţie de dedurizare.

De asemenea se vor alimenta consumatorii tehnologici de specialitate ai clădirii, care necesită alimentare cu apă pentru ȋndeplinirea proceselor de laborator şi de testare (apa demineralizată/osmozată, apa de proces). Consumatorii tehnologici se alimentează conform cerinţelor funcţiunilor şi echipării obiectivului. Echipamentele furnizează cerinţe tehnice atât pentru circuitul de apă osmozată al “camerelor climatice” cu care sunt utilate camera de testare şi laboratoarele, cât şi pentru apa tehnologică de răcire.

Din clădire se vor evacua gravitaţional ape uzate menajere provenite de la grupurile sanitare şi de la receptoarele din camerele technice (laboratoare, spaţii de test).

Apele pluviale provenite de pe terasa imobilului vor fi evacuate printr-un sistem de canalizare ȋn sistem sifonic până la ieşirea conductelor din clădire. Reţeaua de canalizare exterioară este de tip gravitaţional. Se va prevedea racordarea la sistemul de canalizare existent, către bazinul de retenţie existent. Pentru proiect a fost emis Avizul de principiu favorabil nr. 29806/22.12.2016 de către SC APĂ CANAL SA Sibiu.

b) cumularea cu alte proiecte – lângă amplasamentul propus se află ȋn prezent o hală în care se desfăşoară activităţi de producţie, cercetare şi dezvoltare în domeniul auto. Există 4 module de producţie şi un centru de cercetare şi dezvoltare performant.

c) utilizarea resurselor naturale– nu este cazul;

d) producţia de deşeuri:

* în perioada execuţiei lucrărilor vor rezulta:
* deşeuri de excavaţie ( pământ şi pietre), care vor fi utilizate ca pământ de umplutură la alte lucrări similare;
* materiale provenite de la construcţii - după caz, se vor preda firmelor valorificatoare;
* în perioada de funcţionare vor rezulta:
* deşeuri menajere, care vor fi colectate in containere sau pubele;
* deşeuri tehnologice (ansamble mecanice) care conţin aluminiu, oţel, plastic, cauciuc, echipamente electronice, spray uzat de detecţie pierderi aer, uleiuri hidraulice, deşeuri care se se vor preda firmelor valorificatoare

e) emisiile poluante, inclusiv zgomotul si alte surse de disconfort - emisiile în atmosferă de la executarea proiectului, nu vor avea un impact semnificativ asupra mediului.

f) riscul de accident, ţinându-se seama în special de substanţele si de tehnologiile utilizate - în cazul respectării normelor de protecţia muncii specifice, riscul de accident este nesemnificativ; pentru fiecare din produsele chimice utilizate se vor respecta regulile de manipulare şi depozitare cuprinse în fişele de securitate aferente.

**2. Localizarea proiectului**

2.1 utilizarea existenta a terenului – activităţi economice cu caracter terţiar; proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de Urbanism, eliberat de Primăria Municipiului Sibiu şi a verificării documentaţiei de către geogr. Mihaela Radu;

2.2 relativa abundenta a resurselor naturale din zona, calitatea si capacitatea regenerativa a acestora – nu este cazul;

2.3 capacitatea de absorbţie a mediului, cu atenţie deosebita pentru:

a) zonele umede - nu este cazul;

b) zonele costiere - nu este cazul;

c) zonele montane si cele împădurite – nu este cazul;

d) parcurile si rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale si bazine piscicole amenajate – nu este cazul;  
f) zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – nu este cazul;

g) ariile în care standardele de calitate a mediului stabilite de legislaţie au fost deja depăşite - nu este cazul;

h) ariile dens populate – nu este cazul;

i) peisajele cu semnificaţie istorica, culturala si arheologica - nu este cazul;

**3. Caracteristicile impactului potenţial**

a) extinderea impactului - impactul asupra mediului pe perioada implementării proiectului va fi local ;

b) natura transfrontalieră a impactului – nu este cazul;

c) mărimea si complexitatea impactului – ȋn perioada de execuţie a proiectului impactul asupra factorilor de mediu va fi redus, sursele de poluare fiind lucrările de construcţie, în perioada de exploatare, impactul asupra mediului va fi nesemnificativ;

d) probabilitatea impactului – redusă**;**

e) durata, frecvenţa şi reversibilitatea impactului – pe perioada de execuţie a lucrărilor – impactul poate fi neglijabil în condiţiile respectării tuturor măsurilor impuse

**II.** **Motivele care au stat la baza luării deciziei etapei de încadrare în procedura de evaluare adecvată sunt următoarele**:

Proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Proiectul propus nu necesită parcurgerea celorlalte etape ale procedurii de evaluare a impactului asupra mediului şi nu se supune evaluării adecvate.**

**Condiţiile de realizare a proiectului:**

* respectarea întocmai a proiectului propus spre avizare;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor;
* nu se va degrada mediul natural sau amenajat, prin depozitări necontrolate de deşeuri de orice fel;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant direct sau indirect;
* se interzice abandonarea, înlăturarea sau eliminarea deşeurilor în locuri neautorizate.

Conform art.22, alin (1) din H.G. nr. 445/2009, titularul are obligaţia de a notifica în scris Agenţia pentru Protecţia Mediului Sibiu despre orice modificare a datelor /informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIUL AVIZE,**

**Ionel Stelian NAICU ACORDURI, AUTORIZAŢII,**

**Ruxandra HAŞEGAN**

**Întocmit,**

**Geogr. Mihaela RADU**